<classify> Kopunovic alisema anaamini Simba bado ina nafasi ya kutwaa ubingwa wa Ligi Kuu Tanzania bara licha ya kuzidiwa kwa pointi nane na mahasimu wao Yanga wanaoongoza ligi hiyo wakiwa na pointi 40, huku Azam ikishika nafasi ya pili kwa pointi 36.Najua ni kazi kubwa kuzipita kwa sababu zimetuzidi pointi nne hadi nane kwa Yanga na tuna idadi kubwa ya michezo zaidi yao, lakini hatuwezi kukata tamaa soka lina maajabu yake tunaweza kushinda mechi zetu na wao wakapoteza na sisi kuwa mabingwa, alisema Kopunovic.Mserbia huyo alisema siku zote amekuwa hapendi kukata tamaa kwa sababu kinachokuja mbele hakijulikani na mtu yeyote, hivyo ni vyema wakatimiza majukumu yao kwa kushinda kila mechi ambayo watashuka dimbani ili kuzipa presha timu zinazoongoza ligi.Nimezungumza na wachezaji wangu na kwa sasa kila mmoja anajua hali iliyokuwepo mbele yetu, lengo letu ni kucheza na kushinda mechi zinazotukabili na siyo kuangalia Yanga au Azam kafungwa au kamfunga nani, alisema Kopunovic.Kopunovic alikiri kuwa kosa kubwa walilolifanya ni kupoteza mchezo wao wa Tanga dhidi ya Mgambo JKT, kitu ambacho kilirudisha pengo la pointi kati yao na timu hizo mbili zilizopo juu yao.Mwishoni mwa wiki hii, Simba itakuwa Uwanja wa Kambarage mjini Shinyanga kucheza na Kagera, timu ambayo ndiyo ilichangia kutupiwa virago kwa mtangulizi wake, Mzambia Patrick Phiri baada ya kufungwa bao 1-0 Uwanja wa Taifa jijini Dar es Salaam.  <topic>: MICHEZO 